Meteorologii vin cu vești bune! Dacă astăzi vremea a fost una deosebit de rece, iar dimineața ploaia s-a transformat în lapoviță, chiar și la Ploiești, iar la munte a nins, de mâine se încălzește.
Astfel, în următoarele zile, la Ploiești, vremea va fi în general însorită, cu tenmperaturi maxime situate în jurul valorii de 12. Nopțile rămân foarte reci, cu minime cuprinse între -1 și 2 grade.
Sâmbătă va fi și mai cald,cu 16 grade la prânz, iar duminică se vor atinge 18 grade.
De luni, revin ploile, dar temperaturile se vor menține în media acestei perioade.
Reamintim că la munte este în vigoare o informare meteo de vreme rece, iar la altitudini mari se va depune un strat consistent de zăpadă.